Adolescents amb TDAH en Secundària
16 octubre 2019

## Adolescents amb TDAH en Secundària16 octubre 2019Última actualització: 14 juliol 2025

![](../gestion/img/_AO_4510-copia.jpg)  
  

La **regidora delegada de Sanitat, Salubritat i Polítiques Saludables, Liduvina Gil, acompanyada de la Presidenta, Neuro-psicòloga clínica i terapeura de l’associació Afnadah, Encarna Lloret, i la psicòloga sanitària i terapeura del col·lectiu, Alba Peiró,** ha presentat aquest matí la xarrada que, sota el títol, “Adolescents amb TDAH en secundària”, impartirà el professor d’institut, amb Trastorn per Dèficit d’Atenció i Hiperactivitat, Aldred Miralles. El divendres 18 d’octubre, a les 19 hores, en Foment AIC.

_“Està dirigida a docents, pares, mares i familiars. L’escola o l’institut és l’espai ideal per tal de poder detectar els símptomes de la TDAH a temps, que es poden confondre amb altres conductes...”_, ha assegurat Gil.   

Per la seua banda, Lloret ha recordat que el TDAH és el trastorn més invisible, de major prevalença en el món i el que pitjor pronòstic de futur té sense l'atenció correcta. _“És això que, des d’Afnadah, tractem el trastorn donant pautes de conducta i intentem donar-lo a conèixer a través de xarrades  i altres esdeveniments. L'adolescència és una etapa complicada i amb molts esforços per als joves que tenen TDAH i alguna comorbiditat associada”._

Alguns dels símptomes del TDAH poden sorgir o incrementar-se en adolescents encara que no s'hagueren manifestat durant la infància. _“L'increment de les exigències de l'entorn poden fer que el TDAH interferisca de forma més important en la vida de l'adolescent”,_ ha conclòs Peiró.

[Twittear](https://twitter.com/share)